Gigi Becali spera ca judecătorii să dea dovadă de clemenţă şi să-i permită să părăsească penitenciarul din cauza gravelor probleme de sănătate cu care se confruntă. Magistraţii au decis că este nevoie de avizul unei comisii medicale pentru a admite sau respinge cererea de întrerupere a pedepsei. Astfel, membrii comisiei vor oferi un răspuns pe 29 ianuarie.

Omul de afaceri, încarcerat la Penitenciarul Poarta Albă, acuză grave probleme de sănătate, fapt ce l-a făcut să înainteze Tribunalului Constanţa o cerere de întrerupere a pedepsei. În faţa judecătorilor, latifundiarul din Pipera a declarat că are dureri îngrozitoare din cauza unei hernii de disc, afecţiune care îl împiedică să se odihnească noaptea.

„Cer întreruperea pedepsei pentru că vreau să fac operaţia. Eu nu mai pot să dorm noaptea, mă trezesc de 20 de ori pe noapte. Vreau să fac operaţia asta in America. Vreau o expertiză medico-legală, care să stabilească dacă această afecţiune se vindecă fără operaţie şi dacă se poate face în reţeaua de spitale a Administraţiei Naţionale a Penitenciarelor”, a spus Gigi Becali, în faţa instanţei de la Tribunalul Constanţa, potrivit România TV.

Fostul parlamentar le-a dezvăluit judecătorilor că nici măcar tratamentul cu venin de albine nu l-a ajutat prea mult şi că specialiştii care l-au consultat i-au spus că se poate trezi paralizat.

„Mă jur în faţa sălii şi îmi fac cruce! Am această afecţiune de 20 de ani. Am chemat toţi medicii din lume şi am făcut tratament cu venin de albine. Am chemat un medic din SUA, în urmă cu 10 ani. Mi-au spus toţi medicii că mă pot trezi paralizat. Aveam aparatele la mine mereu, aveam gulerul cervical, dar nu-l purtam să nu mă vadă mama. Când îmi era rău, plecam la palat şi chemam medicii”.

Gigi Becali susţine că afecţiunea sa s-a agravat din cauza regimului de detenţie şi i-a acuzat pe cei care i-au respins ieşirea din penitenciar că „funcţionează ca o sectă militară”.

„Afecţiunile pe care le am s-au agravat în Penitenciar. Cei care nu mă lasă să ies din închisoare funcţionează ca o sectă militară. Nu ştiu dacă doamna procuror cunoaşte legea. Eu nu execut o pedeapsă în regim deschis, după cum se comportă. Eu execut o pedeapsă în regim de maximă siguranţă. Nu mai suport!”, a precizat Gigi Becali.

Judecătorii au decis că este nevoie de înfiinţarea unei comisii medicale care să-l consulte pe Gigi Becali. Doctorii vor fi cei care vor avea ultimul cuvânt în ceea ce priveşte spitalul din reţeaua ANP unde poate fi operat. În cazul în care nu sunt mijloacele necesare pentru tratarea lui Gigi Becali, atunci acesta va fi transferat la un spital de stat. În funcţie de concluziile medicilor, patronul Stelei va primi un răspuns pe 29 ianuarie la cerere sa de întrerupere a pedepsei.

PARTENERI - GSP.RO Uluitor cum a vorbit Anamaria Prodan despre primul ei soț, Tiberiu Dumitrescu: „E sufletul meu şi ..."

PARTENERI - PLAYTECH A MURIT de la o eșarfă. Actrița iubită de milioane de români și sfârșitul ei tragic

HOROSCOP Horoscop 20 septembrie 2020. Gemenii sunt atrași de ideea de a intra într-o relație cu cineva de la serviciu

Telekomsport Ce nebunie! Anamaria Prodan s-a cuplat cu logodnicul unei prietene bune. Este incredibil ce a urmat